แนวโน้มดัชนีเช้าแกว่งตัวแบบไซด์เวย์ดาวน์
นักวิเคราะห์ฯเผยตลาดหุ้นไทยเช้านี้คาดแกว่งลงก่อนไต่ขึ้น โดยรวมยังแกว่งไซต์เวย์ เก็งตัวเลขเศรษฐกิจสหรัฐฯคืนนี้ไม่ดี
2 ก.ย. 2554

นักวิเคราะห์ฯเผยตลาดหุ้นไทยเช้านี้คาดแกว่งลงก่อนไต่ขึ้น โดยรวมยังแกว่งไซต์เวย์ เก็งตัวเลขเศรษฐกิจสหรัฐฯคืนนี้ไม่ดี
นายมงคล พ่วงเภตรา ผู้อำนวยการฝ่ายวิเคราะห์หลักทรัพย์ บล.คันทรี่ กรุ๊ป กล่าวว่า ตลาดหุ้นไทยเช้านี้คาดว่าจะแกว่งตัวลงก่อนที่จะไต่ขึ้น แต่ภาพโดยรวมคงเป็นลักษณะของการแกว่งไซต์เวย์ โดยตลาดหุ้นอื่นในภูมิภาคเอเชียเช้านี้ก็ปรับตัวลงกัน เนื่องจากมีความคาดการณ์ว่าตัวเลขการจ้างงานของสหรัฐฯที่จะประกาศในคืนนี้จะออกมาไม่ดีนัก
อีกทั้งคงยังวิตกเรื่องปัญหาหนี้ในยุโรปด้วย โดยกลัวว่าคนที่เข้ามาช่วยเหลือประเทศที่มีปัญหาหนี้จะลำบากเอง อย่างเยอรมัน ดังนั้นจะเห็นได้ว่ายังมีการซื้อทองคำกันอย่างมาก 
นอกจากนี้ แม้ว่านักลงทุนต่างชาติจะซื้อสุทธิเมื่อวานนี้ แต่จะเห็นได้ว่าคนส่วนใหญ่ยังเล่นสั้น แม้ตลาดหุ้นไทยจะดี   เพราะช่วงนี้ไม่มีอะไรดึงให้คนเข้ามาซื้อกลับไปถือไว้ได้ 
พร้อมให้แนวรับ 1,065-1,060 จุด แนวต้าน 1,075-1,082 จุด